Yläkaupungin Yö 15.5.2021

Yläkaupungin Yö siirtyy järjestettäväksi vuoden päähän lauantaiksi 15.5.2021.

Tapahtuman järjestäminen alkuperäisen suunnitelman mukaisesti lauantaina 16.5.2020 ei ole mahdollista Suomen hallituksen koronavirustilanteessa määrittelemien rajoitusten vuoksi. Haluamme osaltamme kantaa vastuuta ja minimoida tilanteeseen liittyviä riskejä. Samalla haluamme varmistaa mahdollisimman turvallisen ja onnistuneen tapahtuman kaikille festivaaliin osallistuville tahoille.

Syksyn 2020 aikana järjestämme mahdollisuuksien mukaan Yläkaupungin Yön hengessä pienimuotoisempia tapahtumia, joista tiedotamme myöhemmin.

Yläkaupungin Yö keskittyy tässä tilanteessa toimintansa kehittämiseen sekä paikallisen kulttuuritoiminnan ja yhteistyökumppaneidensa tukemiseen.

Yläkaupungin Yö on monitaiteinen ja pääsymaksuton kaupunkifestivaali, joka on järjestetty vuodesta 1992. Viime vuonna festivaali keräsi Jyväskylän Yläkaupungin alueelle 50 000 kävijää, ja yli 50 tapahtumapaikalla koettiin noin 200 kulttuuriesitystä. Tapahtumaa järjestää Yläkaupungin Yö ry.